آنتونیو کونته

آنتونیو کونته اتا ایتالیایی فوتوال مربی هسته که سابق بر این فوتوالیست بی‌یه.https://www.wikidata.org/wiki/Special:EntityPage/Q19368470 https://www.worldfootball.net/player_summary/antonio-conte/

وه شه شهر تیم، لچه ۱۹۰۸، جه شروع هاکرده و هافبک بی‌یه و خله توم یونتوس دله دیه.

ونه مربی‌کری مخصوص شیوه دارنه که سخت‌گیری جه مشهور هسته و بازیکنان وسه همه‌چی، تا وشون سره‌دله کارون، ره تعیین-تکلیف کنده. ونه سه‌نفره دفاع که ایتالیایی دفاع سبک جه بهیت بیه، خله دیگر مربیون سر تأثیر بشته.

 مربی‌گری کارنومه
کونته ۲۰۰۴ سال دله ایتالیای تیم ملی جه خدافظی هاکرده و ۲۰۰۶ سال بورده آرِززو دله مربی بیه و سال بعد باری وه ره بخاسته و موفق بیه باری ره سری بی جه صعود هاده. ۲۰۰۹-۲۰۱۰ دیه آتالانتا  دله و أی بورده سیه‌نا و مه ۲۰۱۱ جه یونتوس مربی بیه که شه ره خوبش سىراق هدا و سه‌بار سری آ و د فصل سوپرکاپ بیته تا ۲۰۱۴ اونجه دیه. این گدر ایتالیا فوتوال تیم ملی وه ره بخاسته ولی اونجه موفق نیه و ۲۰۱۶ جه دگرسته باشگاهی و چلسی جه د سال پرایمر لیگ دله کا بکرده و اتا لیگ قهرمونی و اتا اف‌ای کاپ بدست بیارده. أی ۲۰۱۹ سال بمو اینتر میلان و ات فصل قهرمون بیه و کونته تا ۲۰۲۱ ژوئن دیه. تاتنهام هاتسپور ره هم مربی‌کری هاکرده ولی مقوم نیارده و ات‌که بی‌تیم بمونسته و باته فقط تیمی ره مربی وونه که اول فصل شه بازیکن‌ها ره دچی بوشه. ناپولی ۲۰۲۴ ژوئن ونجه دِساله قرار هاکرده و ناپولی قهرمونی وسه اینتر رقیب بیه.فوت‌موب اپ.

 منابع 

رج:ایتالیا فوتوالیستون
رج:یوونتوس فوتوالیستون
رج:یوونتوس مربیون
رج:اینتر میلان مربیون
رج:چلسی مربیون
رج:ایتالیا مربیون
رج:تاتنهام مربیون
رج:ناپولی مربیون